Downloaded from YTS.MX
Official YIFY movies site: YTS.MX
(ได้รับแรงบันดาลใจจากเรื่องจริง ของโจฮุนฮยอนและอีชางโฮ)
(ตัวละครและเหตุการณ์ทั้งหมด ถูกแต่งขึ้นซึ่งอาจไม่ตรงกับความจริง)
(ช่วงปี 1980 อิงค์คัพจัดขึ้น เพื่อหาแชมป์หมากล้อมโลก)
(มีที่ว่างเดียวให้ม้านอกสายตาอย่างเกาหลี)
("โจฮุนฮยอนเก้าดั้ง" จากเกาหลี เข้าชิงแบบพลิกความคาดหมาย)
(คู่แข่งเขาคือ "เนี่ยเว่ยผิงเก้าดั้ง" หรือหมีดำแห่งแผ่นดินใหญ่)
(มือหนึ่งของโลกชื่อดังผู้ชนะซูเปอร์ลีก ระหว่างจีนและญี่ปุ่น 11 นัดรวด)
รอบชิงชนะเลิศการแข่งขันคัดเลือก นักกีฬาหมากล้อมอาชีพระดับโลก
รายการอิงค์คัพครั้งที่หนึ่ง จะจัดขึ้นวันนี้ที่ประเทศสิงคโปร์ครับ
โจฮุนฮยอนเก้าดั้งจากเกาหลี และเนี่ยเว่ยผิงเก้าดั้งจากจีน
ที่เคยแพ้ชนะกันมาอย่างละสองครั้ง
จะเข้าร่วมการแข่งขันแห่งศตวรรษ เพื่อชิงตำแหน่งราชาหมากล้อมระดับโลก
การแข่งขันก่อนหน้านี้ ชัยชนะล้วนตกเป็นของฝั่งสีขาวทั้งหมด
ทำให้คนต่างพากันจับตามองว่า
ในรอบชิงชนะเลิศนี้ใครจะได้หมากขาวไป
มานั่นแล้ว
ช่วยพูดอะไรหน่อยครับ
คุณโจเก้าดั้ง ความพร้อมเป็นยังไงบ้างครับ
วันนี้เตรียมตัวกับการแข่งยังไงบ้าง
ถ้าได้หมากดำจะเล่นยังไงครับ
วันนี้เล่นเชิงรุกไหม
เนี่ยเว่ยผิง!
ตอนนี้รู้สึกยังไงบ้างครับ
เกาหลีหลบไปซะ
จีนต้องชนะ!
(สนามแข่งเฉพาะกิจ โรงแรมสแตมฟอร์ด สิงคโปร์)
เนี่ยเว่ยผิงเก้าดั้ง ขาว
โจฮุนฮยอนเก้าดั้ง ดำ
เริ่มการแข่งขัน ณ บัดนี้
(การแข่งขันอิงค์คัพครั้งที่หนึ่ง รอบชิงชนะเลิศ)
(โจฮุนฮยอนเก้าดั้ง แข่งกับเนี่ยเว่ยผิงเก้าดั้ง)
(The Match)
โจฮุนฮยอนเก้าดั้งจากประเทศเกาหลี ได้ก้าวขึ้นสู่อันดับหนึ่งของโลก
อย่างงดงาม
คุณโจเก้าดั้งผู้ยิ่งใหญ่ เอาชนะญี่ปุ่นซึ่งเคยทะนงตนว่า
เป็นศูนย์กลางแห่งหมากล้อมนานาชาติ
รวมถึงประเทศต้นกำเนิดหมากล้อมอย่างจีน
ซึ่งพิสูจน์ให้เห็นว่าหมากล้อมเกาหลี อยู่ในระดับท็อปของโลกครับ
ตอนนี้ก็…
ต่อให้แข่งกับเทพเจ้าหมากล้อม ผมก็คงไม่แพ้ครับ
แชมป์โลกหมากล้อม โจฮุนฮยอนเก้าดั้ง
กลับถึงเกาหลีแล้ววันนี้
คุณโจจะร่วมขบวนพาเหรด
บนรถสีสันสดใสจากสนามบินกิมโพ
ถึงสมาคมหมากล้อมเกาหลี ถนนจงโนอีกา
ทางฝั่งรัฐบาลได้ตัดสินใจ
ที่จะมอบเหรียญเงินเชิดชูเกียรติ ให้โจฮุนฮยอนเก้าดั้ง
ผู้ยกระดับวงการหมากล้อมเกาหลีสู่ระดับโลกครับ
(ห้าเดือนต่อมา)
(งานประลองหมากล้อมฉลองชัยชนะอิงค์คัพ)
(ร่วมเล่นกับนักแข่งหมากล้อมมืออาชีพ)
เจ้าเด็กนี่ฝีมือเยี่ยมเลยนะ
เด็กนี่เพิ่งแก้เกมจุดเป็นจุดตายได้ไม่ใช่เหรอ
- หือ - เมื่อกี้น่ะ
คุณปู่ มาทางนี้เร็ว
- ไปกันเถอะ - อือ
โอ๊ะโอ โปรชอนของเรานั่งไม่ติดซะแล้ว
โถ ลำบากแล้วสิ
เจ้านี่น่ะเป็นอัจฉริยะหมากล้อมของชอนจู
เพิ่งหัดหมากล้อมได้ไม่ถึงครึ่งปีเลย
ไม่ถึงครึ่งปีเหรอ
เห็นว่าในชอนจู เอ๊ย ทางใต้นี่ ไม่มีใครเอาชนะได้เลย
- ท่าทางจะอัจฉริยะจริง - คือ…
ผมว่าจบแล้วละครับ พอเท่านี้เถอะ
รอก่อน
น่าจะยังไม่จบนะ
อะไรนะครับ
ไม่นะครับ จบแล้วนี่ครับ
ถ้าไม่ว่าอะไรให้ฉันเล่นต่อได้ไหม
สำเร็จ
นั่นไง อะตาริแล้ว
(อะตาริ: การที่ผู้เล่นจะกินฝั่งตรงข้ามได้ ในการวางหมากถัดไป)
เอาไงดี จบแบบเสมอกันไหม
สุดยอดจริงๆ
พลิกเกมได้สมชื่อแชมป์โจ
คนเป็นแชมป์เขาเล่นกันแบบนี้สินะ
ปกติแล้วเกมที่ยิ่งได้เปรียบก็ยิ่งยากที่จะชนะ
ออมมือให้ก่อนแล้วตลบหลังสินะ
แข่งกันอีกสักตาสิครับ
อะไรของแกอีก
เจ้าเปี๊ยกนี่เสียมารยาทซะจริง
ไปเล่นตรงโน้นเลย ไป
คนหางแถวน่ะ หลบไปเถอะครับ
เล่นกันใหม่อีกตานะครับ
ถ้าแข่งอีกตาผมชนะได้แน่
ชื่ออะไรล่ะเรา
ชางโฮครับ
อีชางโฮ
มานี่มา นั่งลงก่อน
ชางโฮ
ได้ยินว่านายรอดจากจุดเป็นจุดตายมาได้
(จุดเป็นจุดตาย: การที่รักษาหมากของตัวเอง หรือกินหมากของอีกฝ่ายได้)
ลองหาลมหายใจของหมากดำมาสิ
ถ้าหาได้ ฉันจะเล่นด้วยอีกตา
พูดจริงใช่ไหมครับ
ต้องรักษาสัญญานะ
ห้ามผิดคำพูดทีหลังล่ะ
เด็กนามสกุลอีจากคยองจูเหมือนกันน่ะ
ผู้ใหญ่ที่บ้านพูดเรื่องเจ้านี่ไม่หยุด
ผมเลยบอกให้ลองพามาดู
แสบพอตัวทีเดียว
เด็กนั่นตัวกะเปี๊ยกเดียวแต่เลือดร้อนไม่เบา
หลานแกหรืออะไร
ผมก็เพิ่งเคยเจอเจ้านั่นเหมือนกัน
ลำดับญาติบ้านเรามันยุ่งเหยิงน่ะครับ
เทียบศักดิ์กันแล้วเจ้านั่นสูงกว่าผมอีก
กลายเป็นว่าผมต้องมาเลี้ยงลุงตัวเองแล้วมั้ง
ต่อไปให้กี่แต้มล่ะ
หัดแค่ครึ่งปีแต่เล่นกับโปรด้วยแต้มต่อสี่แต้ม
ว่าแต่ ไม่ใช่หมากขาวแต่เป็นดำเหรอครับ
แชมป์โจดูผิดหรือเปล่า
ดูผิด ฉันน่ะเหรอ
แต่ไปให้โจทย์ที่ไร้คำตอบแบบนั้น
เด็กมันก็สับสนแย่สิ
หมากล้อมก็ไม่มีคำตอบอยู่แล้วนี่
ผมไม่เคยเห็นเกมแบบนั้นมาก่อนเลย
ทั้งการเดิน ทั้งการเปิดเกมเละเทะไปหมด
แต่กลับมีพลังชอบกล
คราวนี้แก้ได้ไหม
ดูท่าทางจะได้นะ
เบียด แล้วดัน
ไม่ใช่สิ ตรงนั้น ตรงนี้…
ขอทีน่า
ผมงงจะแย่แล้ว
บอกแล้วไงครับว่าวันนี้ผมต้องใช้สมาธิ
จ้องกันไม่เลิกแบบนี้ แทนที่จะได้ก็พังหมด
เอ้อ ก็จริง
หลานปู่ตั้งใจทำเรื่องสำคัญอยู่
งั้นเราก็ออกไปหาเหล้ากินกันเถอะ
- เดี๋ยวฉันเลี้ยงเอง - แย่แล้วละสิ
กินเหล้ากลางวันแสกๆ เดี๋ยวก็วูบอีก
เจ้านี่…
แกไม่ทำการบ้านเหรอ
จะนั่งอยู่แบบนั้นทั้งวันรึไง
เห็นว่าเป็นทายาทรุ่นที่สาม ลูกชายคนเดียวหัวแก้วหัวแหวน อะไรแบบนั้น
นายแค่พูดเอาใจ ชมว่าเขาเก่ง
หรือมีพรสวรรค์นิดๆ หน่อยๆ ก็พอ
ที่เหลือเดี๋ยวฉันจัดการเอง
สุดยอดจริงๆ เลยนะ
แนวการเล่นของพ่อหนุ่มนี่ใจกล้าจริงๆ
ที่ชมรมหมากล้อมฉันอยู่ระดับหนึ่งคิว
แต่ถ้าให้แข่งกับเจ้านี่สิบตา คงชนะได้สักตาเดียวละมั้ง
คนรอบข้างกรอกหูเขาทุกวัน
ว่าเป็นอัจฉริยะบ้าง อะไรบ้าง
เขาต้องสืบทอดกิจการ แต่ดันมาคลั่งไคล้เกมเล่นหินพรรค์นี้
เดี๋ยวนี้วงการหมากล้อมของเรา
ยกระดับขึ้นมากเพราะแชมป์โจครับ
งานแข่งขันต่างประเทศก็เยอะ
แถมการสร้างชื่อเสียงให้ประเทศด้วยหมากล้อม
มันก็ไม่เลวเลยนี่ครับ
- งั้นเหรอ - ครับ
ฉันก็เลยอยากจะถาม
ว่าแชมป์โจของเรา
พอจะรับเจ้านี่ไปดูแลสักสองสามเดือนได้รึเปล่า
เรื่องค่าตอบแทนฉันจะไม่ทำให้ผิดหวัง
แล้วก็จะเป็นสปอนเซอร์ให้หนักๆ เลยด้วย
เอาเงินไปส่งเขาเรียนนอกแต่เนิ่นๆ
จะได้มาสืบทอดกิจการเถอะครับ
แบบนั้นจะดีกว่าสำหรับเด็กคนนี้
หมากล้อมน่ะ เรียนให้ตายยังไงก็ไม่ได้ครับ
ถ้าไม่มีพรสวรรค์ ฝึกไปก็เปล่าประโยชน์
ความอัจฉริยะเหรอ
เขาไม่มีครับ
ดูให้ตายยังไงก็ไม่มี
โปรโจ
แชมป์โจ
เฮ้ย โจฮุนฮยอน
ฉันเสียแรงทุ่มเทไปตั้งหลายเดือน
คนคนนี้
เขาเป็นสปอนเซอร์ให้เราเท่าไร รู้ไหม
แล้วเราเป็นขอทานหรือไงครับ
จะงานรับรอง หรืองานสปอนเซอร์อะไรก็ได้
แต่เราอย่าเอาหมากล้อมมาหากินเลย
ไม่เห็นเหรอว่าเขาเรียกว่า "เกมหินพรรค์นี้"
ไม่มีศักดิ์ศรีเลยรึไง
ศักดิ์ศรีเหรอ
(แท็กซี่)
มินเจ
โจมินเจ ทำอะไรอยู่เอ่ย
- โจมินเจ - พ่อ
มาแล้วเหรอ
หนูทำอันนี้มาให้พ่อค่ะ
- นี่ โจมินเจ - จริงเหรอลูก
แม่บอกแล้วไงว่าอย่าเล่นจดหมาย
ช่างเถอะ ปล่อยไว้ เดี๋ยวฉันเก็บเอง
- มานี่ - จดหมายสนุกขนาดนั้นเลยเหรอ
- หือ - เอาละ
ล้างมือเถอะ กินข้าวกันลูก
เร่งแก๊สหน่อยค่ะ
เร่งแก๊ส
หนูจะกินไส้กรอก
เมื่อเช้าก็กินไปแล้วนี่
(รักษาสัญญาด้วยนะครับ จากอีชางโฮ)
ฮัลโหลครับ
โปรอี ผมโจฮุนฮยอนนะ
อ๋อ ครับ
ชื่อชางโฮหรือเปล่านะ
เด็กวันนั้นน่ะ พอจะเจอกันอีกทีได้ไหม
โธ่ มาเถอะครับ
รีบมาเถอะน่า
(วันนี้ร้านปิดแล้ว ขออภัย)
คราวนี้ต่อให้ผมแค่สามแต้มก็พอ
แต่ถ้าผมชนะ ต้องสอนหมากล้อมผมนะครับ
ทำไมถึงอยากเรียนกับฉันล่ะ
ก็คุณลุงเก่งที่สุดแล้วนี่ครับ
เห็นว่าเป็นมือหนึ่งในเกาหลีเลย
ในเกาหลีอะไร นี่มือหนึ่งของโลก
ข่าวดังไปทั่วโลก ไอ้หนูนี่ไม่รู้เรื่องรู้ราว
เซียนเขาคุยกันก็พูดแทรก
ทำไมคนหางแถวถึงขัดคออยู่ได้ ไม่รู้เรื่องรู้ราว
เจ้าเปี๊ยกนี่ปากเสียจริงๆ
คราวที่แล้วเป็นเพราะฉันต่อให้สี่แต้มต่างหาก
ถ้าเริ่มเกมเท่ากัน แกไม่ได้แอ้มฉันหรอก
อยากชนะเด็กตัวนิดเดียว จนต้องทำขนาดนั้นเลยเหรอ
ถ้านายแพ้ล่ะ
ถ้านายแพ้จะให้อะไรฉัน
เอาก็เอา
โจฮุนฮยอนมาเองถึงที่นี่ก็หายห่วงแล้ว
มีลูกชายกับเขาคนเดียวก็ได้ดีจริงๆ
พี่ครับ ยืนทำอะไรอยู่ มาดื่มกันเถอะ
คงจะร้อนใจอยู่น่ะ
ท่าทางตานี้จะวางไม่ได้ซะแล้ว
รอบนี้จบเกมแล้วจริงๆ ใช่ไหมครับ
ใช่ ตานี้ฉันแพ้แล้ว
เก่งขึ้นเยอะเลยนะ
หิวแย่เลยใช่ไหมครับ
ว่าแต่ ใครชนะ
คุณลุงชางโฮเพิ่งชนะไปครับ
ตายจริง เจ้านี่ชนะแล้ว
คุณลุงครับ จะแข่งต่อเหรอ
เสมออยู่หนึ่งต่อหนึ่ง ต้องให้รู้ดำรู้แดงไปสิ
ชางโฮ นายว่าหมากล้อมสนุกไหม
แย่มากครับ
เล่นแพ้ก็นอนไม่หลับ กินข้าวไม่อร่อย
หงุดหงิดจนไม่เป็นอันทำอะไร
แต่ถ้าชนะก็สนุกที่สุดเลยครับ
เราเล่นก็เพราะความรู้สึกนั้นไม่ใช่เหรอ
เป็นผู้ใหญ่แล้วแฮะ
รอบชี้ขาด
ค่อยไปเจอกันที่โซล
- เอาละ - เอ๊ะ
แล้วเรียกลุงได้ยังไงกัน อย่างกับพวกหางแถว
เอ่อ ไม่ได้หมายถึงพี่นะ
ต่อไปเรียกฉันว่าอาจารย์แล้วกัน
- อาจารย์เหรอ - โอ้โฮ
- เอ๊ะ - ได้แล้ว สำเร็จแล้ว
ชางโฮ แกมัวทำอะไรอยู่
คำนับท่านอาจารย์เร็วเข้า
ไม่ต้องหรอกครับ
ให้เขาอยู่นี่ไปจะได้อะไร
- ไชโย - ไชโย
- แด่อิสรภาพของเกาหลี - ไชโย
คนที่แข่งนัดละสามวันแบบนาย
พาเด็กมาแล้วจะจัดการยังไง
นายมีเวลาพอจะไปสอนรึไง
พูดแบบคนกันเองนะครับ
แต่นิสัยแชมป์โจดูไม่น่าจะสอนใครได้เลยนะ
อย่าไปหาเรื่องใส่ตัวเปล่าๆ เลย
สนใจแค่การแข่งก็พอ
ถ้าเกิดรับมาเป็นลูกศิษย์ แล้วเทิร์นโปรไม่ได้จะทำยังไง
แค่นี้ก็มีคนจ้องจะเล่นนายเยอะอยู่แล้ว
เดี๋ยวก็ได้เอาไปพูดกันให้ทั่วหรอก
ถ้าอีแค่เทิร์นโปรผมไม่ต้องพามาก็ได้
ผมก็แค่เกิดสงสัยขึ้นมาน่ะ
ว่าถ้าโตแล้วเขาจะเล่นเป็นยังไง
ใส่เอาไว้ตลอด คิดว่ามันเป็นตัวแทนของปู่นะ
ไหนๆ ก็ตัดสินใจจะทำแล้ว
ทำให้เต็มที่อย่าให้เสียใจทีหลังล่ะ
ไปแล้วต้องตั้งใจนะ รู้ไหม
เชื่อฟังอาจารย์เขา
เข้าใจหรือเปล่า
อือ
แชมป์โจ
- โธ่ เดี๋ยวประตูก็พังพอดี - เอ๊ะ เอ้อ
เร็วเข้า
ห้องน้ำๆ
ให้ตายสิ
ยินดีต้อนรับ
เดินทางมาไกลคงเหนื่อยแย่ เข้ามาสิ
โอย เกือบซวยแล้วเชียว
โอ้โฮ หล่อสะบัดไปเลย
โอ้โฮ เจ้าหนูนี่กระดูกแน่น แถมยังไหล่กว้างอีกนะครับ คุณพ่อ
สมหวังแล้วสินะครับ
อีกหน่อยให้เล่นมวยปล้ำท่าจะดีนะครับ
- เด็กผู้หญิง - "เด็กผู้หญิง"
แต่ยังไงก็ยินดีด้วยนะครับพี่สะใภ้
คลอดทีเดียวได้ลูกตั้งสองคนเลย
จะว่าไปก็จริงนะคะ
- ชื่อชางโฮใช่ไหมจ๊ะ - ครับ
ยินดีที่ได้เจอกันนะ
นี่ห้องอ่านหนังสือ
อยากอ่านเล่มไหนก็หยิบออกมาได้เลย
ตอนนั้นฉันอายุพอๆ กับนาย
คนนี้คือใครเหรอครับ
อาจารย์ของฉันเอง
โอ้โฮ
ดูน่ากลัวมากเลยนะครับ
ท่านอายุเท่าไรแล้วเหรอครับ
ท่านเสียไปนานแล้ว
นายน่ะดีแค่ไหนแล้ว
ที่มีครูยังหนุ่ม ยังคล่องตัวแบบนี้
แต่ปู่ผมบอกว่าคนเราจะตายเมื่อไรก็ได้นี่
ออกมาได้แล้ว
ออกมา
สงสัยเพราะเป็นเหล้าอีกังจูถึงได้ไม่เมา
สมแล้วที่เป็นหนึ่งในสามเหล้าดังของโชซอน
ฝากขอบคุณคุณปู่ด้วยนะ
- ครับ - อาหารพอกินได้ไหมจ๊ะ
ครับ อร่อยครับ
คุณนายฝีมือดีมากเลย
"คุณนาย" เหรอ ดูไม่เหมาะเท่าไรนะ
นั่นน่ะสิ
ตอนนี้ก็เหมือนเป็นครอบครัวเดียวกันแล้ว จะเรียกกันแบบนั้นเหรอ
ผมก็คิดอยู่ว่าจะเรียกว่าป้าหรืออะไรดี
แต่ก็ไม่รู้จะเรียกยังไง
ใช่เลยครับ
เรื่องนับญาติเนี่ยพอได้ยุ่งเหยิงไปแล้ว
ก็ยากไปหมด
"คุณน้า" เป็นไง
เรียกว่า "คุณน้า" ก็ได้ โอเคใช่ไหม
ครับ
ชางโฮ เอาข้าวเพิ่มไหม
ครับ ขอข้าวเพิ่มอีกหน่อยครับ คุณน้า
(ฉลองให้โจฮุนฮยอนผู้ครองโลก)
อะไรเนี่ย
มาหาพ่อเหรอ
เปล่าครับ
ผมมาแข่งหมากล้อมต่างหาก
หมากล้อมเหรอ
เจ้านั่นมันอะไรกัน
เห็นว่าเป็นลูกศิษย์แชมป์โจ
ตาต่อไปเป็นใคร
ขนาดฮงชิกยังแพ้อีกเหรอ
ไม่ใช่เล่นๆ เลยนะเนี่ย
แทบจะระดับโปรแล้ว
เอ ไม่เคยเห็นวิธีเดินแบบนี้เลย
ดันหมากตัวนั้นไปแบบนั้นเลยเหรอ
โห แบบนี้ก็ได้เหรอ
เฮ้อ เจ้าพวกนี้
ไม่มีเวลาแล้ว เข้ามาให้หมดทีเดียวเลยแล้วกัน
อยากจะบ้าตาย
ดูท่าจะเป็นอัจฉริยะนะเนี่ย
ไม่งั้นแชมป์โจไม่บากบั่น ไปพามาเองจากชอนจูหรอก
แชมป์โจเจอของดีเข้าซะแล้ว
- เก่งจริง - ของดีเลย
ตรงนี้มีอยู่หนึ่งห้อง สองห้อง
บวกแต้มต่อเข้าไปแล้วอย่างน้อยก็ได้ 20 แต้ม
จะยังเล่นต่อไหมครับ
(เซจง)
(การแข่งดวลแชมป์กุกกี โดยสมาคมหมากล้อม)
(รอบที่สี่ โจฮุนฮยอนเก้าดั้ง แข่งกับนัมกีชอลแปดดั้ง)
โจฮุนฮยอนเก้าดั้งเหลือเวลาอีก 30 นาทีค่ะ
(ดวลแชมป์: การแข่งของผู้รักษาแชมป์ กับผู้ท้าชิง)
(โจฮุนฮยอนเก้าดั้ง แข่งกับนัมกีชอลแปดดั้ง)
- ถึงยังไงแชมป์โจก็แข็งแกร่งจริงๆ - ตรงนั้นไม่ได้สิ
เขาจะครุ่นคิดทำไมตั้ง 30 นาที ในเกมที่ยังไงก็ชนะอยู่แล้ว
แต่ผมน่ะ…
นับถือที่เซียนนัมอดใจไม่ขว้างหมากได้มากกว่า
เขาอดทนมาแล้วไม่รู้กี่ครั้ง
ทั้งที่รู้อยู่ว่าจะเจอแบบนี้
ให้ตายเถอะ เบื่อยุคโจนัมจะแย่แล้ว
ต่อเวลาครั้งสุดท้ายของคุณนัมกีชอลแปดดั้งค่ะ
หนึ่ง
สอง
สาม
สี่ ห้า…
หก
เจ็ด แปด…
เก้า
แย่แล้วสิ
ที่จริงต้องอุดตรงนั้น
โง่จริง
เอาแล้วนั่นไง
เซียนสั่นขา
มันคืออะไรครับ
เรื่องแค่นี้ก็ไม่รู้หรือไง
ถ้าโจฮุนฮยอนสั่นขา แปลว่ายังไงเกมตานั้นก็เป็นของเขา
ถ้าเทียบกับเบสบอล
ก็เหมือนกับตอนซอนดงยอล วอร์มร่างกายในบูลเพนนั่นละ
สำหรับฝ่ายตรงข้าม มันทำให้หมดสนุกในการเล่น
หนึ่ง
สอง
สาม
สี่
สถานีปูซานแสนเศร้าแห่งการจากลา
ลาก่อน ขอให้โชคดี
เสียงหวูดแห่งน้ำตาแว่วมา
โจฮุนฮยอนเก้าดั้ง ชนะโดยไม่ต้องนับคะแนนค่ะ
โถ เซียนนัมของเรา
วันนี้เดือดจัดเลยนะ
แต่ยังไงก็น่าจะเก็บหมากให้เรียบร้อยสิ
มารยาทในการแข่งนี่สุดยอดเลย
นายมีสิทธิ์พูดเรื่องมารยาทด้วยเหรอ
เพลง "ละอองฝน" นั่นน่ะ
เวลาชนะได้ก็ต้องเหยียบให้จมดิน คราวหน้าจะได้ไม่เหนื่อยมาก
อย่าห่วงเลย หมอนั่นลับมีดกลับมาล้างแค้นแน่
ยินดีด้วยนะครับ ได้ข่าวว่าวันนี้เลือกเพลงได้อยู่หมัดเลย
อย่าให้พูด ฉันรอดูพาดหัวข่าวพรุ่งนี้เลย
ตอนนี้ทั่วควานชอลครึกโครมกันใหญ่
เพราะลุงชางโฮเลยนะครับ
พวกนักเรียนหมากล้อมถูกอัดจนร่วงเป็นใบไม้เลย
ข่าวแพร่ไปทั่วว่า "โจฮุนฮยอนพาลูกเสือมา" เอย
"เด็กมหัศจรรย์" เอย "อัจฉริยะ" เอย
โปรอี
อย่าพูดเรื่องอัจฉริยะ หรือเด็กมหัศจรรย์ต่อหน้าชางโฮนะ
มันไม่เป็นผลดีอะไรกับเขา
รอด้วยสิ
สวัสดีครับ
- นั่นอะไรน่ะ - ลูกกวาดครับ
กลับมาแล้วครับ
มาพร้อมกันเลยแฮะ
อือ เจอกันระหว่างทางน่ะ
เล่นได้ดีไหมชางโฮ
ครับ คุณน้า
วันนี้แข่งเป็นยังไงบ้างล่ะ
แพ้น่ะสิ
บอกว่าแพ้ได้ทุกวัน
การเปิดเกม การเดิน การอ่านหมากเละเทะไปหมด
แต่รู้ไหมว่าอะไรเละที่สุด
ทัศนคติแย่ๆ ของนายไง
อะไรนะครับ
แต่ผมชนะหมดทุกตาเลยนะ
พวกพี่ๆ นักเรียนฝึกหัดก็ไม่เห็นจะเท่าไรเลย
การชนะไม่ใช่ทั้งหมด
นายเพิ่งหัดหมากล้อมมาได้แค่ไม่กี่เดือน
แต่ไปหัวเราะเยาะรุ่นพี่ที่เรียนมาหลายปีเหรอ
พอเห็นว่าตัวเองได้เปรียบก็เดินหมากส่งเดช
มารยาทที่ดีคือการเล่นเต็มที่จนกว่าจะจบเกม
นายต้องเริ่มจากการเคารพคู่แข่งขันก่อน
แต่อาจารย์ก็ทำเหมือนกันนี่ครับ
นั่งสั่นขา ร้องเพลงในลำคอ
นาย…
นี่ ฉันน่ะ…
บ้าจริง
ไอ้เด็กนี่
เรื่องนั้นไว้ค่อยทำตอนนายเป็นมือหนึ่ง
ให้ตายสิ
ค่อยๆ เรียนรู้ไปตั้งแต่พื้นฐาน
แต่ผมอ่านไปหมดแล้วนะครับ
เล่นตามรูปแบบไม่เห็นจะสนุกเลยแถมง่ายด้วย
"ง่าย" เหรอ
ดำหรือขาวเกมดีกว่ากัน
ใครเห็นก็ต้องว่าฝั่งขาวสิครับ
หยิบหมากขาว
ถึงคิดนานก็ไม่ได้แปลว่าชั้นเชิงในการเดินจะดี
มีแต่พวกไร้ฝีมือที่จะหยุดคิด
ตอนนี้นายต้องสร้างประสาทสัมผัส
แต่ใช่ว่าจะพรวดพราดวางได้
อย่าถอย
เนื้อแท้ของหมากล้อมคือการต่อสู้และโจมตี
ยังคิดว่าฝั่งขาวดีกว่าอยู่ไหม
ไม่ครับ
หยิบหมากดำ
นายกำลังแข่งกับรูปแบบที่ตัวเองดูถูกอยู่
แต่เอาชนะไม่ได้เหรอ
มหัศจรรย์ อัจฉริยะ
อย่าไปเชื่อคำพูดพวกนั้นจากคนอื่น
นายเก่งแค่เรื่องประเมินเกมและท่องจำ
นายแค่เล่นตามกระดานคนอื่น
อย่าอวดดีและเรียนรู้ตั้งแต่พื้นฐาน
เรื่องอื่นไม่รู้ แต่เวลาวางหมากให้ใช้มือขวา
มันเป็นมารยาทพื้นฐานที่สุดต่อคู่ต่อสู้
ครับ
ทุกอย่างขึ้นอยู่กับร่างกาย
ความหุนหันเมื่อรีบลงหมาก
ความมักง่ายในการต่อรองแบบขอไปที
ความอวดดีอยากจะรีบชนะ
ทั้งหมดนี้
เกิดขึ้นเมื่อกายเราอ่อนแรง และจะนำไปสู่ความพ่ายแพ้
เปล่าครับ ผมจะใช้มือข้างนี้
(ถึงปู่ ปู่ครับ ไม่ได้เจ็บป่วยตรงไหนใช่ไหม)
(ก้าวละหนึ่งขั้น)
เฮ้อ
กินจาจังมยอนอะไรบนดาดฟ้าวะ แกล้งกันรึไง
สวัสดีครับ
ทำไมนายมากินข้าวที่นี่
จะสั่งก็สั่งพร้อมกันทีเดียวสิวะ
ฝึกหมาวิ่งรึไง แกล้งกันรึเปล่า ไม่มากินที่ร้านล่ะ
ฮึ่ย
กว่าแชมป์โจจะเลี้ยงนายให้อิ่ม คงเลือดตาแทบกระเด็นแน่ๆ
ว่าแต่ นาย…
รู้ใช่ไหมว่าฉันเป็นใคร
ครับ รู้สิครับว่าใคร
โปรนัมกีชอลไงครับ ศัตรูของอาจารย์ผม
ศัตรูอะไรกัน
เทิร์นโปรแล้วอย่าชะล่าใจ เรียนรู้ไป
(ราชาขยายดินแดน)
อาจารย์ของนายน่ะฝีมือดีมาก
แต่ว่า
เรื่องนั้น
ถึงเรียนไปก็ไม่รู้ว่าจะได้หรือเปล่าน่ะสิครับ
ผมอยากตามอาจารย์ให้ทัน แม้เพียงปลายก้อยก็ยังดี
แต่ดูแล้วผมคงไม่มีฝีมือ
งั้นก็ไม่ต้องตั้งใจเรียน
แต่หาทางเอาชนะสิ
ทำแบบนั้นเดี๋ยวก็เรียนรู้ไปเอง
ตอนแข่งกับอาจารย์นาย ฉันก็ทำแบบนั้น
(รวมเล่มแมตช์ดังของโจฮุนฮยอน)
(โจฮุนฮยอน ขาว - คิมซองจู ดำ)
เร็วเป็นบ้าเลย
จะไล่ตามยังไงให้ทัน
โต้กลับก็ไม่ได้
ต้องตั้งรับไว้เฉยๆ เหรอ
ชางโฮตั้งใจเรียนจนดึกเลยนะ
อือ
เป็นไงบ้างล่ะ เขาทำได้ดีไหม
ใกล้จะแข่งรอบคัดเลือกแล้วสิท่า
ผลลัพธ์ตอนนี้น่ะไม่สำคัญหรอก
เขาต้องหาวิธีเล่นของตัวเองให้เจอ
เร่งข้าวสารไป มันจะเป็นข้าวสุกได้เหรอ
อย่าเอาแต่ตำหนิ ปลอบโยน ให้กำลังใจเขาบ้างสิ
เขายังเด็กอยู่เลย
มัวโอ๋เขาว่าเก่งแล้ว สุดท้ายเขาจะทำอะไรไม่เป็นสักอย่าง
พาลูกคนอื่นเขามา
จะให้สอนลวกๆ ได้เหรอ ต้องสอนให้ดีที่สุดสิ
ในโลกของการแข่งขันน่ะ ชีวิตของคนที่ไม่ใช่อันดับหนึ่ง
มันน่าเศร้ามากนะ
(การแข่งขันแทวังครั้งที่เจ็ด รอบคัดเลือกรอบแรก)
ให้ตาย จ้องจนกระดานแทบทะลุ
แล้วมันจะได้อะไรขึ้นมา
ว่าก็ว่าเถอะ
ฉันนึกว่าหมอนั่นหลับคาสนามแข่งซะอีก
เด็กที่ไหนวางหมากอย่างกับคนอายุ 60
นี่ก็เท่ากับแพ้สองตารวดเลย ให้ตาย
โปรโน ลงไปเท่าไรล่ะ
สองแสนครับ
ดูท่าเงินผมคงหมด เพราะงานแข่งหมากล้อมเดือนนี้
เห็นบอกว่าเป็นลูกศิษย์โจฮุนฮยอน ผมก็นึกว่าจะมีของน่ะสิครับ
ตอนเด็กๆ แววฉลาดมาเต็ม ทำไมยิ่งโตยิ่งเป็นแบบนี้ไปได้
นิสัยยังแปลกสุดๆ ด้วย
นิสัยแบบแชมป์โจ
คงไล่บี้เขาสุดๆ
แถมยังอาศัยบ้านเขาอยู่อีก ไม่ต้องสืบเลย
ปู่ครับ
หมากล้อมของอาจารย์เขาทั้งมีลีลาและแข็งแกร่ง
แต่มันไม่เข้ากันกับผมเลย
ผมจะตามหาหมากล้อมของผมเอง
ที่แม้เวลาผ่านไปก็ไม่มีใครเลียนแบบได้ครับ
ไม่ใช่ตรงนั้น!
ขวาบนเดินตาม้า ด้านบนประชิด ดัน ขยายพื้นที่
ที่เรียนมาทิ้งไปหมดแล้วรึไง
ที่รัก
- ที่รัก พรุ่งนี้ค่อยคุยเถอะ - ออกไปก่อน
ใครจะไปชนะได้ตลอดล่ะ
แค่แพ้เขาก็เสียใจอยู่แล้ว ยังจะไล่ต้อนกันอีก
บอกให้ออกไปก่อนไง
ตอนที่ควรรุกดันรับ ตอนที่ควรรับดันทะเล่อทะล่าออกไป
ทำไมไม่รู้จังหวะเลย
ผมคิดว่าถ้าเกิดการบุก
ตัวแปรจะเยอะขึ้น
แล้วจะดีกับการวางแผนระยะปิดเกม…
ฉันบอกแล้วใช่ไหม
ว่าให้ต่อแต่พอดี
หมากล้อมไม่ใช่การสร้างพื้นที่
แต่ต้องกัด กระชาก พุ่งเข้าใส่ สู้
นั่นมันสไตล์ของอาจารย์ แต่มันไม่เข้ากับผมครับ
อย่าอวดดี
"สไตล์" เหรอ
แนวการเล่น
ของแบบนั้นถ้าแพ้ขึ้นมาก็ไร้ประโยชน์
ทำตามพื้นฐานไป รูปแบบสำคัญที่สุด
หมากล้อมทั้งหมดบนโลกต้องเหมือนกันเหรอครับ
ฉันกำลังพูดถึงลำดับของมัน
การจะวางหมากแต่ละตัวต้องมีเหตุผล
จะทิ้งมือแต่ละทีก็ต้องแน่ใจแล้วว่าจำเป็น
ต้องมีพื้นฐาน ถึงจะประยุกต์ วิเคราะห์ มีแนวในการเล่นได้
ตรงนี้ก็เหมือนกัน
ต้องขยายมาทางนี้นี้
มันมีลำดับของมันอยู่แล้ว จะทิ้งไปเล่นตรงอื่นทำไม
จะต่อต้านฉันเต็มตัวแล้วใช่ไหม
เดินแบบนั้นก็ถูก
แต่ถ้าเกิดว่า
เกมพลิกขึ้นมามันก็อันตราย แต่…
ถ้าวางแบบนี้
ร้อยทั้งร้อย
ผมก็จะชนะที่ครึ่งแต้มได้ครับ
"ร้อยทั้งร้อย"
การสร้างดินแดนตรงกลางมันยาก
แถมประเมินเกมไม่ได้เพราะมันเปลี่ยนไปมา
ฉันพูดไปกี่รอบแล้ว
ที่อาจารย์พูดก็ถูกครับ
แต่ผมว่าผมประเมินได้ ก็เลย…
ลองทดลองดู
"ทดลอง" เหรอ
นายคงดูหมิ่นหมากล้อมมากสินะ
ถึงได้เชื่อแค่ชั้นเชิงไร้สาระอย่างเดียว โดยไม่สนใจพื้นฐาน
แถมยังดื้อด้านดันทุรังอีก
เลิกไปซะเถอะ
ไม่มีเหตุผลอะไรที่ฉันต้องโมโห ใส่คนที่ไม่คิดจะเรียนรู้
แต่ว่า
ถ้าวางแบบนี้
ร้อยทั้งร้อย
ผมก็จะชนะที่ครึ่งแต้มได้ครับ
การเล่นหมากล้อม คนที่วางคนแรกจะได้เปรียบ
ดังนั้นในการแข่งที่ผู้เล่นฝีมือใกล้เคียงกัน
ฝั่งที่วางก่อนจะต้องต่อให้ห้าแต้มครึ่ง
เราเรียกมันว่าแต้มต่อ
ครึ่งแต้มนี้มีเพื่อไม่ให้เกิดการเสมอ
ซึ่งบนกระดานแข่งจริง
ไม่มีสิ่งที่เรียกว่าครึ่งแต้มอยู่
หน่วยเล็กที่สุดในการตัดสินแพ้ชนะ
คะแนนครึ่งแต้มที่ไม่มีอยู่บนกระดาน
บางที
(อีชางโฮชนะครึ่งแต้ม)
เด็กคนนี้อาจมองเห็นอย่างอื่นอยู่
(จาก ชางโฮ)
(อาจารย์ คุณน้า ที่ผ่านมาขอบคุณนะครับ ขอโทษที่ทำให้ผิดหวังครับ)
(สถานีขนส่งรถบัสด่วน กรุงโซล)
เดินทางไปไหนคะ
ชอนจูเที่ยว 9:40 น. ครับ
สายชอนจู 9:40 น. ครับ
(โซล - ชอนจู)
เที่ยว 9:40 น.จะออกแล้วนะครับ
มีใครจะขึ้นอีกไหมครับ
ไม่มีใครจะขึ้นแล้วใช่ไหม
เฮ้อ
อาจารย์
เมื่อวานนี้
เรื่องครึ่งแต้มที่นายพูด
มันก็ไม่ได้ผิดเสียทีเดียวหรอก
แต่ก็ไม่ได้แปลว่าจะถูกต้อง
ฉันแค่ยัง…
หาแนวการเดินไม่ได้เท่านั้น
หมากล้อมไม่มีคำตอบตายตัว
แต่ฉันกลับบังคับเอาคำตอบจากนาย
ฉันขอโทษ
เดินตรงไปเรื่อยๆ
ย่อมดีกว่าวิ่งมั่วไปทั่ว
นายหาหมากล้อมของตัวเองเจอ แค่นั้นก็พอแล้ว
ถ้านายตัดสินใจแล้วว่าจะเอาแบบนั้น
นายก็ต้องรับผิดชอบเอง
ทั้งหมากล้อม
ทั้งชีวิตนาย
เข้าใจไหม
ในการแข่งขัน 80 เปอร์เซ็นต์คือกำลังใจ
ต่อให้แพ้ก็อย่าให้มันทำลายกำลังใจ
ซ่อนมันไว้ยังดีกว่า
ความคิด ความรู้สึก หรือกระทั่งลมหายใจนาย
ไม่ว่าอะไรก็อย่าเผยให้คู่ต่อสู้เห็น
ผมก็รู้อยู่ แต่ก็ไม่ง่ายเหมือนที่พูดนี่ครับ
ลองนึกถึงสิ่งที่คุ้นเคยหรือสบายใจดู
เรื่องที่แค่คิดก็ทำให้สบายใจ
ถ้าสูญเสียความสงบในใจเมื่อไร หมากเกมนั้นจะจบลงทันที
หมากไม่ได้แยกกันด้วยสี
ทุกการเดินต้องมีเหตุผล
ดินแดน
จะเกิดขึ้นเองตามธรรมชาติ ไม่ได้เกิดจากการฝืนสร้างมันขึ้นมา
ดูหมากแต่ละตัวให้ดี
แล้วนายจะเห็น
ว่าหมากแต่ละตัวเชื่อมโยงกัน
(การแข่งขันชเวโกวี ครั้งที่ 29 รอบคัดเลือกรอบสุดท้าย)
แชมป์โจ ไม่ขึ้นไปดูเหรอ
ไม่ต้องไปหรอก
ทำไมลุงชางโฮของเรา
ต้องมาเจอเซียนสนามแบบโปรโกอีกแล้ว
ใครกันแน่ที่น่าห่วง
ให้ทุกคนหาทางเอาตัวรอดจากชางโฮให้ได้เถอะ
เด็กนั่นไม่ธรรมดานะ
ทั้งที่ไม่ค่อยทบทวนเกมตัวเอง
แต่เก่งขึ้นเรื่อยๆ อย่างน่าประหลาด
เปิดเกมก็มั่วซั่ว วางหมากก็ช้า
แต่ก็ปรับเข้ากับรูปเกมได้ซะอย่างนั้น
การประเมินเกมก็…
น่าจะดีกว่าผมอีก
เดี๋ยวนี้เจ้าเด็กนั่น ยังเล่นเหมือนคนแก่อายุ 60 อยู่รึเปล่า
ไม่แล้ว
เหมือน 80
แทนที่จะสู้เพื่อให้ได้หนึ่งแต้มมา
ผมจะรักษาครึ่งแต้มไว้ให้ได้
เพราะยังไงหมากล้อมก็คือการสู้เพื่อแย่งพื้นที่
ปู่ครับ
ตอนนี้ผมว่าผมหาหมากล้อมของตัวเองเจอแล้ว
ถึงจะไม่เรียบร้อย
ไม่มีลีลาเท่าของอาจารย์
แต่ผมจะเล่นหมากล้อมที่ไม่แพ้ใครให้ได้ครับ
โอ้โฮ เนื้อดีเชียว
ย่านยอนฮีนี่ท่าทางฮวงจุ้ยจะดีอยู่นะเนี่ย
บ้านหลังเดียวมีโปรหมากล้อมดาวรุ่งตั้งสองคน
คุณลุงครับ ยินดีด้วยนะ
เข้ารอบสุดท้ายแล้ว หนทางข้างหน้าก็ดีแล้วละ
วันดีๆ แบบนี้
ต้องถ่ายรูปไว้หน่อยสิคะ
โปรชอนคะ ถ่ายรูปครอบครัวให้เราหน่อยสิ
ครับ
เอาละนะ
หนึ่ง สอง…
ชางโฮ ยิ้มหน่อยสิ
ทำไมทำหน้าซังกะตายแบบนั้น
อะไร เขาก็ยิ้มแป้นอยู่นั่นไง
ครับ นั่นยิ้มแล้วครับ
- อ้าวเหรอ - ครับ
งั้นถ่ายเลยแล้วกัน เอาละนะ
หนึ่ง สอง สาม
ว่าแต่ ตรงนี้น่ะ
ถ้าเบนสีขาวไปฝั่งนี้น่าจะดีกว่านะ
อาจจะเห็นว่าดีต่อรูปเกม
แต่ก็อาจเป็นช่องโหว่ได้ครับ
แต่ถ้าตัดตรงนี้จะไม่ง่ายกว่าเหรอ
ทะลวงวงล้อมไม่ได้
เลยจะอ้อมไปเลยสินะ
ฉันไม่ค่อยชอบวิธีนี้เท่าไร
แต่เท่านี้
ก็คงไม่มีใครมาว่าอาจารย์นายได้แล้วละ
คู่แข่งคนต่อไปเป็นใคร
โปรนัมกีชอลครับ
ผมเองก็กังวลครับ
การเล่นของโปรนัมรุนแรงมาก
เกมยากเลยละ
ถ้าเริ่มถอยเมื่อไร เขาจะมองว่านายอ่อนแล้วบุกเข้ามาทันที
ต้องดันให้เต็มที่ตั้งแต่เริ่ม
ผมตั้งใจจะตั้งรับไว้ให้ได้ครับ
เจ้านี่
ไหนบอกว่าให้ผมหาหมากล้อมของตัวเองไงครับ
งั้นจะให้ฉันเลิกยุ่งรึไง
เชื่อใจผมเถอะครับ
ก็ได้
งั้นก็ทำใจให้สบาย คิดซะว่าไปเรียนรู้แล้วกัน
เปล่าครับ
ผมคิดว่า
จะเอาชนะให้ได้สักครั้งครับ
(การแข่งขันวังวี ครั้งที่ 23 รอบสุดท้าย รอบที่12)
นัมกีชอลเก้าดั้ง ดำ
อีชางโฮสามดั้ง ขาว
เริ่มการแข่งขัน ณ บัดนี้
(การแข่งขันชเวโกวีครั้งที่ 29 รอบตัดสินหาผู้ท้าชิง)
(นัมกีชอลเก้าดั้ง แข่งกับอีชางโฮสามดั้ง)
คุณพ่อครับ
อ้าว ตายจริง
ไปนั่งดื่มกาแฟรอที่ห้องวิเคราะห์สิครับ
ไม่เป็นไรครับ
ผมดูไปก็ไม่รู้เรื่องหรอก ขอตัวครับ
คุณโจฮุนฮยอนเก้าดั้ง เหลือเวลาอีกสิบนาทีค่ะ
ตายแล้ว
ตายจริง
โธ่ แย่เลย
โจฮุนฮยอนเก้าดั้ง ฝั่งขาว ชนะโดยไม่ต้องนับคะแนนค่ะ
โปรแพคครับ
ขอบคุณสำหรับแนวการเล่นนะครับ
อ้าว แชมป์โจ
สีดำดูจะได้เปรียบอยู่เยอะนะ
พูดมานี่รู้จริงหรือเปล่าครับ
พี่ก็โดนเล่นซะยับเหมือนกันนี่
ฉันไม่ได้โดนเล่นโว้ย
แค่วันนั้นยังไม่สร่างเมาเท่าไร
จดมาถึงตาเดินที่ 115 ครับ
ฉันไม่น่าไปตัดตรงนี้หรือเปล่านะ
ถ้าเกิดเล่นต่อตรงนี้…
ดันไว้หนึ่งหมาก แล้วขยายมาที่กลางกระดาน
ถ้าเกมนี้นายแข่งกับแชมป์โจคงน่าดูทีเดียว
หือ
ระยะปิดเกมศิษย์เก่งกว่าอาจารย์แฮะ
ยินดีด้วย โปรอี
เซียนนัมมาร่วงเอาตาสุดท้าย
เห็นไหมล่ะ ฉันไม่ได้อ่อน
แต่ชางโฮมันเก่ง
อือ
ย่านยอนฮีฮวงจุ้ยดีจริงๆ ด้วย ว่าไหมครับ
(ตารางแข่งขันชเวโกวี)
(อีชางโฮ)
(ผู้ท้าชิง อีชางโฮ)
ให้ตาย
ให้ตายสิ
เกมระหว่างอาจารย์กับลูกศิษย์
วันนี้มาถึงเร็วจริงๆ
แข่งชนะจนขึ้นมาถึงนี่น่ะสิ ทำยังไงได้ล่ะ
แบบนี้นายไม่แพ้ชางโฮเอาหรอกเหรอ
โถ
ยังเร็วไปสิบปี
(สถานีศาลากลาง)
(โจฮุนฮยอน ชีวิตแห่งหมากล้อม แชมป์อิงค์คัพ รวมโลกเป็นหนึ่ง)
(ขาว โจฮุนฮยอนเก้าดั้ง ดำ ซอกอนอูเจ็ดดั้ง)
เวลาที่โดนโจมตีระยะกลางเกม
การเดินหมากของอาจารย์จะอ่อน
อาจารย์มักสกัดไม่ได้เวลาที่กรอบดินแดนใหญ่ขึ้น
- อาจารย์ครับ ข้าวเย็นครับ - อือ
หนังสืออยู่นี่เอง
นี่ พูดอะไรหน่อยสิ
อาจารย์ที่ไหนเขาเป็นแบบนั้นกัน
ให้พูดอะไรล่ะ
ได้นอนบ้างหรือเปล่า
ร่างกายพร้อมไหม
ครับ คุณน้า
อย่ายึดติดกับผลแพ้ชนะมากนัก
แค่เล่นตามเกมของนายก็พอ
ครับ
(รอบดวลแชมป์)
- คันนั้นรึเปล่า - มาแล้ว
(2 พ.ย.1990 สมาคมหมากล้อม)
- มาคันเดียวกันด้วย - ถ่ายไว้
มาด้วยกันเหรอ
- แชมป์โจ - ครูกับศิษย์แข่งกันครั้งแรกในประวัติศาสตร์
รู้สึกยังไงบ้างครับ
บ้างก็ว่าคุณอาจแพ้เด็กที่สอนมา…
โธ่ แทนที่จะไปพร้อมกัน
ตั้งใจแข่งนะ
ครับ
จะทำการเลือกหมากครับ
อีชางโฮสี่ดั้ง ดำ
โจฮุนฮยอนเก้าดั้ง ขาว
เริ่มการแข่งขัน ณ บัดนี้
(แข่งดวลแชมป์ชเวโกวีครั้งที่ 29)
(โจฮุนฮยอนเก้าดั้ง แข่งกับอีชางโฮสี่ดั้ง)
(จำนวนครั้งในการต่อเวลา)
ไหนดูซิ
โปรชอนครับ เดินไปกี่หมากแล้ว
- เดี๋ยวนะ - รูปเกมเป็นไงครับ
- ผมก็เพิ่งได้มา - อะไรนะครับ
ผมเองก็ยังไม่ได้ดูเลย
- บอกหน่อยสิครับ - รอเดี๋ยวก่อน
เอาไว้ก่อนครับ ปัดโธ่
วุ่นวายจริงๆ
โอ้โฮ แชมป์โจเปิดเกมซะแรง
หือ โจมตีหนักตั้งแต่เริ่มเกม
คู่แข่งเป็นลูกศิษย์ยังเด็กอยู่เลย
ไม่ไร้ความปรานีไปหน่อยรึไง
ป่าเถื่อนจริงๆ
(เวลาที่ใช้ไป)
(อีชางโฮสองชั่วโมงสิบนาที โจฮุนฮยอน 50 นาที)
จะเริ่มแข่งอีกครั้งหลังรับประทานอาหารครับ
ที่จริงต้องตอบรับหมากนั้นรึเปล่า
เดินหมากตาม้า เว้นห่างสองเส้น
หรือต้องสละไปหนึ่งแต้ม
ปู่ทวดมาตั้งแต่เมื่อไรเหรอครับ
นั่งรถเที่ยวแรกวันนี้มาน่ะ
ครับ
แต่วันนี้ชางโฮดูสภาพไม่ค่อยเต็มร้อยเลย
ตอนแข่งกับฉันไม่เห็นยั้งมือเลยนี่
โปรอีของเรา เลือกปฏิบัติรึเปล่า
ลองขอให้อาจารย์เห็นใจหน่อยสิครับ
ให้เขาออมมือหน่อย
มีที่ไหนกัน แข่งก็ต้องเป็นแข่ง
ยังไงก็เถอะ
อาหารมาแล้ว
โอ๊ะ ร้อนนะเนี่ย ร้อนจี๋เลย
โอย
วันนี้ลุงชางโฮพลาดจุดเล็กๆ บ่อยกว่าทุกทีแฮะ
เราเองยังตามไม่ทัน เจ้าหนูนี่ยิ่งไม่ต้องพูดถึง
แล้วยิ่งเป็นครูของตัวเองที่เฝ้าดูมาตลอดด้วย
(เวลาที่ใช้ไป)
(อีชางโฮ สามชั่วโมง 51 นาที โจฮุนฮยอนหนึ่งชั่วโมง 43 นาที)
ถ้าสูญเสียความสงบในใจเมื่อไร
หมากเกมนั้นจะจบลงทันที
ลองนึกถึงสิ่งที่คุ้นเคยหรือสบายใจดู
เรื่องที่แค่คิดก็ทำให้สบายใจ
(เวลาที่ใช้ไป)
(อีชางโฮ สามชั่วโมง 53 นาที โจฮุนฮยอน สองชั่วโมง 58 นาที)
โจฮุนฮยอนเก้าดั้ง
หนึ่ง
สอง สาม
สี่
ห้า
หก
เจ็ด
แปด
เก้า
สิบ
(เวลาที่ใช้ไป อีชางโฮสี่ชั่วโมง 50 นาที โจฮุนฮยอนห้าชั่วโมง)
โจฮุนฮยอนเก้าดั้ง เหลือสิทธิ์ต่อเวลาอีกสองครั้ง
ไม่รู้ ต้องรอดูจนกว่าจะจบสิ
- ถ้าไม่มีอะไรพลาด - หือ
อาจจะเกิดการยึดอำนาจขึ้นมาจริงๆ ก็ได้
ยึดอำนาจ
จริงเหรอ
อย่ามัวอยู่ที่นี่กันเลย ไปดูที่นั่นกันเถอะครับ
ไปเร็วไป
รีบวิ่งไป เร็ว
ไม่ได้เหรอเนี่ย
หมากดำ ชนะครึ่งแต้ม
เดิน 271 ครั้ง
สีดำ บอกว่าสีดำ
ไม่ใช่ อีชางโฮชนะ
แย่จริง ดึกป่านนี้แล้ว
หาร้านกินข้าวเย็นไม่ได้แน่เลย
แชมป์โจ
ช่วยพูดอะไรถึงอีชางโฮ ลูกศิษย์สี่ดั้งที่ชนะคุณได้หน่อยครับ
แชมป์โจ ช่วยพูดอะไรหน่อยครับ
ผมคงไม่มีอะไร
จะสอนเขาอีกแล้ว
เขาคงแยกไปมีเส้นทางของตัวเองได้แล้ว
คิดว่าวันนี้คุณวางหมากพลาดตรงไหนครับ
- ขอโทษด้วยนะครับ - แชมป์โจ
แพ้ชนะกันตรงไหนครับ
คุณอาจเจอเขาอีกในการแข่งกีซอง
จะเตรียมตัวยังไงครับ แชมป์โจ
ก่อนอื่น ขอแสดงความยินดีด้วยครับ ช่วยพูดความรู้สึกหน่อยครับ
ผมต้องขอโทษอาจารย์
ที่ชนะไปด้วยเกมที่ไม่ดีครับ
กลับดึกเชียว
เป็นยังไงบ้าง
ชางโฮเก่งมากเลย
ยินดีด้วยนะ
ขอบคุณครับ
จ้ะ ทำได้ดีมาก
คงเหนื่อยสินะ ขึ้นไปพักเถอะ
ครับ
ปู่ครับ
เห็นที่ผมชนะวันนี้แล้วใช่ไหม
ผมน่ะ
อยากชนะมากจริงๆ
ชนะในแบบของผม
(ชนะครึ่งแต้มสะเทือนวงการ)
(อีชางโฮ ผู้ชนะที่เด็กที่สุดในโลก)
เจ้าหนูนี่มัน…
หรือจะต้องแทรกตรงนี้
อือ
อาจารย์ครับ
เรื่องทบทวนเกม…
ใช่ ต้องทบทวนสิ
อากาศดี ไปที่ห้องนั่งเล่นดีไหม
ถ้าป้องกันตรงนี้ล่ะครับ
ก็ไม่เลว
แต่ถ้าเข้าไปตรงนี้
แล้วมาขยายตรงกลางจะดีกว่า
เพราะมันหนักไปทางหมากดำ
ไม่งั้น
ถ้าแทรกตรงนี้ล่ะครับ
ไม่ ตรงนั้นกรอบไม่ดี
มาตั้งรับฝั่งนี้ดีกว่า ตรงนี้
ไม่งั้นก็มาประชิดตรงนี้ก่อน
ไม่นะครับ ตรงนี้ก็ใช้ได้อยู่
อะตาริตรงนี้ ดันตรงนี้
แล้วก็ประชิด
ไม่ใช่ ตรงนั้นมันจะทิ้งเชื้อลำบาก
ไม่จำเป็นต้องดูต่อแล้ว
อาจารย์ครับ
ผมขอโทษครับ
เรื่องการแข่งเมื่อวาน
อะไรนะ
ในการแข่ง ฉันถือว่าเป็นอาจารย์นายเหรอ
ตอบมา ใช่หรือเปล่า
ไม่ใช่ครับ
เป็นศัตรู
ชนะแค่ตาเดียว โลกจะเปลี่ยนไปเลยรึไง
คิดเองเออเองก็ให้มีขอบเขตบ้าง
จะแพ้หรือชนะทุกวันมันก็เป็นสิ่งที่โปรต้องเจอ
อวดดีมาจากไหน
ต่อไปไม่ต้องทบทวนเกมที่แข่งกับฉันแล้ว
(การแข่งขันกีซองครั้งที่สี่ รอบสุดท้าย)
(โจฮุนฮยอนเก้าดั้ง แข่งกับอีชางโฮหกดั้ง)
การแข่งระหว่างครูกับศิษย์รอบที่ 27
นี่คือนัดสำคัญที่จะเป็นประวัติศาสตร์ ของหมากล้อมบ้านเรา
เป็นเรื่องที่ไม่เคยเกิดขึ้นให้เห็นที่ไหนมาก่อนครับ
ครับ ไม่ว่าจะเป็นการแข่งแทวัง กีซอง
แพวัง ชเวโกวี ไปจนถึงคีวัง
(โจฮุนฮยอนเก้าดั้ง แข่งกับอีชางโฮหกดั้ง)
ในรอบชิงแชมป์ของทั้งห้ารายการ
อาจารย์และลูกศิษย์คู่นี้เจอกันมาตลอดครับ
ทั้งหมดนี้เป็นเพราะอีชางโฮครับ
วันนี้มาถึงเร็วจริงๆ
โจฮุนฮยอนเองก็คงไม่คิดว่ามันจะมาถึงเร็วแบบนี้
จากผลงานในช่วงนี้ ดูเหมือนโจฮุนฮยอนจะถูกต้อนอยู่ฝ่ายเดียวนะครับ
เดิมทีแล้วเป็นที่โจษจันว่า
มีดของเขาแหลมคมมาก
เขาจะแทงและคว้านจุดวิกฤติอย่างอำมหิต
แต่ดูเหมือนว่า
จะใช้ไม่ได้กับอีชางโฮนะครับ
ครับ อีชางโฮหกดั้ง
จะปล่อยให้คู่ต่อสู้ทำตามอำเภอใจ
แต่สุดท้ายกลายเป็นว่าอีกฝ่ายแพ้อยู่
เป็นรูปเกมที่สุดยอดมากจริงๆ ครับ
มีนักแข่งคนหนึ่งเคยว่าไว้ครับ
ว่าการแข่งกับโจฮุนฮยอนน่ากลัวมาก แต่กับอีชางโฮ
แค่เห็นก็ขยาด
อย่างที่ทุกท่านทราบ แนวการเล่นของทั้งคู่ต่างกันมาก
อาจารย์ว่องไว ลูกศิษย์เชื่องช้า
ลูกศิษย์ตั้งรับ อาจารย์บุกครับ
แต่หากดูจากผังการเล่นแล้ว
แนวทางของทั้งคู่เปลี่ยนไปมากเลยครับ
กลายเป็นว่าโจฮุนฮยอนเก้าดั้งคอยหมอบตั้งรับ
และอีชางโฮหกดั้งมาบุกแทนครับ
แต่ยังไงการเปลี่ยนทิศทางนี้ ก็ทำให้โจฮุนฮยอนลำบากอยู่ไม่น้อยนะครับ
ใช่แล้วครับ แต่ปัญหาก็คือ
อีชางโฮไม่ได้เก่งแค่ป้องกัน
อย่างเมื่อวานนี้เขาก็ยึดพื้นที่ได้อย่างแยบยล
ทำเอายอดฝีมืออย่างแชมป์โจ วางหมากไม่เป็นเลย
- ช่วยพูดอะไรหน่อยครับ - คุณโจเก้าดั้ง
คุณโจเก้าดั้ง
คุณอีชางโฮหกดั้ง ยินดีด้วยนะครับ
ช่วยบอกความรู้สึกหน่อยครับ
คิดว่าจุดไหนที่ทำให้ชนะเกมนี้ครับ
ตอนนี้เหลือเพียงการแข่งแพวังเท่านั้นครับ
โจฮุนฮยอนอาจตกชั้น มาอยู่ในจุดที่ไม่ชนะรายการใดเลยก็ได้
ทุกท่านคาดการณ์ว่าการแข่งครั้งต่อไป
จะเป็นอย่างไรครับ
อีชางโฮถือว่าฝีมือยอดเยี่ยมมาก
แต่โจฮุนฮยอนเอง ก็ได้ชื่อว่าเป็นราชาหมากล้อมเช่นกัน
เขาก็คงจะไม่ถอยง่ายๆ
ถูกต้องครับ
อย่างกรณีของคุณฟูจิซาวะ นักแข่งญี่ปุ่นเก้าดั้งเอง
ก็ได้ตำแหน่งตอนอายุ 60 กว่าเช่นกัน
พูดจาน่าหงุดหงิดจริงๆ
ก็ญี่ปุ่นไม่มีอีชางโฮไงครับ
(โจฮุนฮยอน ชีวิตแห่งหมากล้อม แชมป์อิงค์คัพ)
อีชางโฮกำลังทำให้ กระบวนทัศน์ของหมากล้อมเปลี่ยนแปลงไปครับ
ในหมู่แฟนๆ มีคำที่มักพูดกันว่า
"หมากล้อมคือกีฬาที่ใช้เวลาทั้งวัน ต่อสู้รุกรับกัน
แต่สุดท้ายผู้ชนะก็คืออีชางโฮ"
(ครึ่งแต้มล้มอาณาจักร)
(ศิษย์วัดรอยเท้าครูด้วยครึ่งแต้ม)
(การแข่งดวลแชมป์แพวังครั้งที่ 29 รอบที่สี่)
(โจฮุนฮยอนเก้าดั้ง แข่งกับอีชางโฮหกดั้ง)
แชมป์โจ
เอ่อ เอาทิชชูมา
อาจารย์ครับ
ขอตัวกลับก่อนนะครับ
ค่ะ เดินทางปลอดภัยนะคะ
แย่จริงๆ
ทั้งต่อคุณและชางโฮ
ทำไม ไม่สบายท้องเหรอ
ผมรู้สึกผิดน่ะครับ
ทั้งต่ออาจารย์
แล้วก็คุณน้า
แล้ว
ถ้าแพ้จะดีกว่าหรือไง
งั้นก็ตั้งใจเอาชนะซะ
จะทำยังไงได้อีก
เพิ่งกลับเหรอ
เด็กที่ผูกเชือกรองเท้าไม่เป็น
เดี๋ยวนี้แววโปรเริ่มออกแล้ว
ถึงเวลา
ที่นายจะยืนด้วยตัวเองแล้ว
จะให้ฉันเรียกเด็กที่แซงหน้าฉันไปแล้ว
ว่าลูกศิษย์ต่อไปได้ยังไง
ไม่หรอกครับ ผมยังบกพร่องอยู่อีกเยอะ
ยังมีอะไรให้เรียนรู้อีกเยอะด้วยครับ
ฉันไม่มีอะไรจะสอนอีกแล้ว
ฉันน่าจะปล่อยนายไปได้ตั้งนานแล้ว
ต่อให้การแพ้ชนะจะเป็นเรื่องปกติแค่ไหน
แต่การที่เราต้องอยู่เจอหน้ากัน
ทั้งที่แข่งกันเอาเป็นเอาตายแบบนี้ทุกวัน
ทำให้เราลำบากใจด้วยกันทั้งคู่
ขอโทษครับ อาจารย์
ฉันสอนนายมาแบบนั้นรึไง
ไม่ว่าคู่ต่อสู้จะเป็นใคร หน้าที่ของโปรคือต้องชนะ
เดี๋ยวนี้ฉันก็ได้เรียนรู้จากนายมามากเหมือนกัน
ว่าคนแบบฉันก็พ่ายแพ้ได้เสมอ
นายคงจะจัดการตัวเองได้ดีอยู่แล้ว
แต่ออกไปแล้วก็อย่าขี้เกียจล่ะ
พอมาคิดดูแล้ว
ตั้งแต่พานายมา
ฉันก็ไม่เคยพูดชมนายดีๆ สักครั้งเลย
ในฐานะอาจารย์
ฉันภูมิใจในตัวนายอยู่ตลอด
นาย
คือความภูมิใจของฉันเสมอ
ฉันห่อกิมจิไชเท้าอ่อนไปให้นะคะ
เห็นชางโฮเขาชอบ
ขอบคุณนะครับ
เรียบร้อยแล้วครับ
ชางโฮ
มากอดทีนึง
มาเที่ยวบ่อยๆ นะ กินข้าวให้ตรงเวลาล่ะ
ครับ คุณน้า
จะไปไหนก็ใส่ชุดอุ่นๆ ถ้าเครื่องเคียงหมดก็มาเอานะ
ท่านครับ ท่านมีบุญคุณกับเรามากเลย
บุญคุณอะไรกัน
สุขภาพแข็งแรงนะครับ
เดินทางดีๆ ล่ะ
อาจารย์ครับ
ที่ผ่านมา
ขอบคุณนะครับ
เอ่อ
อาจารย์เขาให้เอาอันนี้มาให้แก
(ขาว ฮยอนชิกสี่ดั้ง ดำ อีชางโฮสามดั้ง)
(ดำชนะหนึ่งแต้มครึ่ง)
ยอดฝีมือโจฮุนฮยอนไม่ชนะสักรายการ ให้ตายสิ
โดนลูกเสือที่ตัวเองเลี้ยงมาจับกิน จะโทษใครได้ล่ะ
จะว่าไปก็เศร้าอยู่นะครับ
เศร้าสิ
การแข่งก็ต้องสูสีกันหน่อย
พวกเราถึงจะได้เป็นกอบเป็นกำ
ขืนเป็นแบบนี้เราจะทำเงินได้สักเท่าไร
ลดส่วนแบ่งฝั่งชางโฮหน่อยแล้วกัน
หนึ่ง
สอง สาม สี่ ห้า
(โจฮุนฮยอนเก้าดั้ง นัมกีชอลเก้าดั้ง)
หก เจ็ด แปด เก้า สิบ
โจฮุนฮยอนเก้าดั้ง ขาว แพ้เนื่องจากหมดเวลา
นัมกีชอลเก้าดั้ง ดำ ชนะบายครับ
ลูกๆ ล่ะ
ยังไม่กลับมาเหรอ
อือ
แข่งเป็นไงบ้าง
แพ้น่ะสิ
ฉันทนอยู่กับคนแพ้ได้
แต่อยู่กับคนน่าสมเพชไม่ได้นะ
อย่าหนีแบบคนขี้ขลาด
ตลอดเวลาที่ดูแลชางโฮมา
ฉันไม่เคยโกรธคุณกับชางโฮเลยแม้แต่ครั้งเดียว
แต่พอเห็นคุณเป็นแบบนี้แล้ว
ฉันละเกลียดชางโฮจริงๆ
ทำไมถึงไม่ได้เรื่องขนาดนี้
โอ้โฮ แชมป์อี ไม่เจอกันนานเลยนะ
กินข้าวรึยัง
ถ้ายังนานๆ ทีเราไปกินมื้อเที่ยงด้วยกันไหม
ไม่ละครับ ยังไม่ค่อยอยากกินเท่าไร
คงอิ่มแปล้แล้วมั้ง
ฟาดเรียบทุกตำแหน่งขนาดนั้น
ขนาดอาจารย์ตัวเองยังจับกินเลย
จับกินจับเกินอะไรกันครับ
ตาแก่นี่คิดจะพูดอะไรก็พูด
หัวร้อนอะไรขนาดนั้นอีกล่ะ
พูดเล่นเฉยๆ น่า
โจ๊ก
บ้าเอ๊ย
อิจฉาโปรอีจังเลยนะ
ขึ้นกล้องซะด้วยนะเนี่ย
(โจฮุนฮยอนแพ้บาย ลาวงการเลยหรือไม่)
โห อย่างกับนายแบบเลยแฮะ
เอาละ งั้นพวกเรา
นานๆ ทีไปหาซุปเครื่องในกินกันไหม
- ไปสิครับ - อือ
- เหล้าสักแก้วด้วยดีกว่า - ผมต้องทำยังไงเหรอครับ
ถามฉันเหรอ
ถ้าเป็นโปรแพคจะทำยังไงเหรอครับ
ผมต้องยอมแพ้เหรอ
เดี๋ยวสิ มาถามฉันได้ยังไง
ผมถูกสอนมาแบบนั้นน่ะครับ หน้าที่ของโปรคือต้องชนะ
โปรแพคคงยังไม่เคย
เจออาจารย์ดีๆ กับเขาสินะครับ
ไอ้เวรนี่
ได้ดีเข้าหน่อยก็ไม่มีสัมมาคารวะเลยรึไง
ล้อเล่นน่ะครับ
ผมก็ล้อเล่นเหมือนกัน
อะไรนะ
โจ๊กไงครับ โจ๊ก
ไปกันเถอะ โปรอี
ยอดฝีมือโจฮุนฮยอน มาแพ้บายได้ยังไงกัน
ถึงยังไงก็น่าจะไปแข่งสิ
น้องสะใภ้จะเป็นห่วงนายขนาดไหน
ชางโฮอีกล่ะ
ชางโฮน่ะ
ถึงจะไม่พูด แต่เจ้านั่นจะอึดอัดใจขนาดไหน
ทำไมเป็นแบบนี้ล่ะครับ ดื่มไม่ค่อยได้แท้ๆ
นี่ แชมป์โจ
เอ้า
มีดขึ้นสนิมแล้ว
จะไปไหน ร่มก็ไม่มี
นี่ แชมป์โจ
(โจฮุนฮยอน อีชางโฮ อีชางโฮชนะโดยไม่นับแต้ม)
คุณลำบากขนาดนี้ผมก็เสียใจแย่สิ
หลังผมโดนมีดคุณแทงไว้เกินร้อยแผลอีก
ใครโดนแล้วจะไม่เจ็บบ้างล่ะ
ชางโฮก็คงเจ็บปวดมากเหมือนกัน
เด็กต้องมาลำบาก
เพราะดันเจออาจารย์ไม่ดี
ขนาดชนะยังยิ้มให้สบายใจไม่ได้เลยสักครั้ง
หน้าที่ของอาจารย์ยังไม่จบแค่นั้น
ต้องสร้างแรงกระตุ้นให้ชางโฮ เขาจะได้แข็งแกร่งขึ้น
หมากล้อมนี่แปลกจริงๆ
เมื่อไรที่วางหมาก
จะรู้สึกว่าตัวเองทำได้
แต่กลายเป็นว่าสิ่งที่ยากคือการวาง
ผมเพิ่งเข้าใจหมากล้อมก็ตอนนี้เอง
อดทนไว้แล้วชัยชนะจะมาเอง
แผลที่เจ็บแสบจะมีน้ำเหลือง หลังตกสะเก็ด เนื้อก็จะขึ้นใหม่
ถ้าอดทนเข้าไว้
โอกาสจะต้องมาถึงเข้าสักวัน
แชมป์โจ
ถ้าเริ่มหันหน้าหนีกระดานหมากล้อมเมื่อไร
คุณจะไม่มีที่ให้ไปแล้ว
ทำเหมือนที่เคยเถอะครับ
มานั่งเงียบๆ คุดคู้อยู่แบบนี้
ไม่เหมาะกับคุณเลยสักนิด
(หมากล้อมคือการพยายามหาคำตอบ แม้ไร้คำตอบ)
(เซโกเอะ เซนซาคุ - ครูของโจฮุนฮยอน)
(หมากล้อมคือการต่อสู้กับตัวเอง โจฮุนฮยอน กรกฎาคม 1964)
อิ่มจัง กินซะเต็มที่เลย
อ้อ โปรแพคครับ ยินดีล่วงหน้าที่ชนะฟรีๆ นะ
วันนี้ก็ยังไม่เห็นแชมป์โจเลย
ยินดีอะไรกัน ชนะไปก็กระดากใจ
เวลาแบบนี้ละต้องสู้กันสักตั้ง
เหยียบโจฮุนฮยอนให้จมดินไปเลย
หมอนั่นมันกลัว กลัวหัวหดจนไม่กล้ามา
อ้าว โปรแพคมาแล้วเหรอครับ
ไงครับ
อิ่มท้องมาแล้วรึยัง
(หนึ่งปีต่อมา)
อ้าว อาจารย์
ปัดโธ่เจ้านี่ มานี่มา
ไม่เป็นไรครับ เดี๋ยวผมผูกเอง
อาจารย์ครับ
การแข่งวันนี้…
ชนะสิ เจ้านี่
ถามเรื่องแบบนั้นทำไม น่าอายจะแย่
ต้องมานั่งแข่งรอบคัดเลือกเหมือนพวกหางแถว
ฉันได้ดูการแข่งเมื่อวานแล้ว
นายก็ยังไม่คิดจะบุกอยู่ดี
เพราะถึงไม่บุกก็ชนะได้
ไม่จำเป็นต้องไปสู้ให้เสี่ยงนี่ครับ
ไม่ใช่ว่าเลี่ยงจะบุกเพราะกลัวเหรอ
จะเป็นแบบนั้นได้ยังไงครับ
ผมน่ะลูกศิษย์ใครครับ
นั่นสิ คนหางแถวมาสอนคนหัวแถวอยู่รึไงเนี่ย
อีชางโฮเจ็ดดั้งชนะโดยไม่ต้องนับคะแนน
และรักษาตำแหน่งแชมป์แทวังไว้ได้สำเร็จครับ
อีชางโฮผู้ทำสถิติคว้าแชมป์ติดต่อกัน 19 ครั้ง…
อีชางโฮจะชนะกี่ครั้งแล้วสำคัญยังไง ว่าไหม
การแข่งขันแพวังจะจัดขึ้น…
ไม่ต้องดูก็รู้ว่าชนะสามศูนย์แน่
โจฮุนฮยอนลาโรงไปแล้ว
ด้านโจฮุนฮยอนที่ฟอร์มตกอย่างหนัก ในช่วงที่ผ่านมา
ได้ผ่านรอบคัดเลือกและรอบสุดท้าย จนได้เข้ามาท้าชิงกับลูกศิษย์
อย่างอีชางโฮอีกครั้ง ส่วนอีชางโฮ…
- มาแล้วเหรอคะ - มาแล้วเหรอครับ
- เรียบร้อยแล้วค่ะ - ครับ
- เช็กไมค์เรียบร้อยหรือยัง - ค่ะ
แชมป์โจ
ถ้าไม่สบายใจไม่ต้องทำก็ได้นะ
เอางั้นเหรอ
เอ๊ะ
ล้อเล่นน่า
ผมก็มีสำนึกนะ ถึงเวลาก็ต้องทำสิ
เร็วเข้า
ก่อนอื่น ยินดีด้วยนะครับ
ปีที่แล้วคุณได้รับเลือกจากแฟนๆ ให้เป็นนักแข่งหมากล้อมยอดนิยม
รู้สึกยังไงบ้างครับ
ถ้ารู้ว่าจะได้รางวัลแบบนี้ ผมคงยอมแพ้ไปตั้งนานแล้วละครับ
ตอนผมชนะถึงจุดสูงสุด ทุกคนเกลียดผมกันน่าดูเลย
ครับ ดูจากประวัติแล้ว
เฉพาะปีที่แล้วคุณลงแข่งไปมากกว่า 100 ครั้ง
ตั้งแต่รอบคัดเลือกรายการต่างๆ ไปจนถึงรอบชิง
เรียกได้ว่าแทบจะแข่งสามวันครั้งเลย
ทั้งที่คุณคงเคยชิน
กับการรอรักษาแชมป์ที่จุดสูงสุด
ลำบากสิครับ
แต่พอได้ลองสัมผัสการร่วงจากหน้าผา ทั้งที่แพ้เพียงครั้งเดียวแล้ว
ผมก็รู้สึกตื่นเต้นกับการแข่งขันครับ สนุกใช้ได้เลย
ได้แข่งกับน้องๆ มือใหม่ก็รู้สึกแปลกใหม่ดีด้วยครับ
เดี๋ยวนี้ถึงขั้นว่านักแข่งจะเป็นข่าวได้
ต้องแพ้อีชางโฮก่อน
อีชางโฮเจ็ดดั้งน่ากลัวมากนะครับ
สุดท้ายนี้ช่วยทิ้งท้ายหน่อยครับ
ช่วยฝากอะไรถึงลูกศิษย์และคู่แข่งรอบชิง
คุณอีชางโฮเจ็ดดั้งทีครับ
ลูกศิษย์ก็คือลูกศิษย์ การแข่งขันก็คือการแข่งขัน
ถ้าเกิดว่าต้องสู้กับชางโฮจริงๆ
ผมเองก็จะทุ่มสุดตัวเหมือนกันครับ
ตอนนี้ผมจะท้าชิงกับชางโฮ เหมือนกับที่ชางโฮเคยท้าชิงผมครับ
(โจฮุนฮยอนกลับมาแล้ว)
(การแข่งท้าดวลแชมป์แพวังครั้งที่ 31 รอบชิงชนะเลิศ)
(โจฮุนฮยอนเก้าดั้ง แข่งกับอีชางโฮเจ็ดดั้ง)
ผมนึกว่าต้นเกมนี้จะเป็นไปอย่างรอบคอบ เพราะนี่เป็นกระดานสุดท้าย
หลังจากทั้งคู่เสมอกันอยู่ที่ 2:2
แต่กลายเป็นว่าทั้งคู่เปิดเกมกันอย่างดุเดือด
จนถึงตอนนี้การเล่นในระยะเริ่มเกม เหมือนกับการแข่งในรอบที่สี่
ราวกับนัดกันมาเลยครับ
ครับ การขับเคี่ยวของทั้งคู่ดุเดือดมาก
เหมือนกับกำลังตะโกนใส่กันว่า
"แนวของตัวเองไม่ผิด" ครับ
"เทพแห่งการอ่านหมาก"
คุณอีชางโฮเจ็ดดั้งได้ชื่อว่าเป็นระดับเทพ
โจฮุนฮยอนเก้าดั้งเอาชนะไปได้ก่อนสองเกม
แต่ก็แพ้ไปอีกสองเกม
จากรูปเกมแล้ว ถือว่าเขายืนอยู่ปากเหวครับ
การแข่งระหว่างอาจารย์และศิษย์ยังคง
ดำเนินต่อไปในรูปแบบดังกล่าว
ขณะที่อีชางโฮเจ็ดดั้งได้กลายเป็น
สัญลักษณ์ของการเอาชนะด้วยการพลิกเกมไปแล้ว
สิ่งสำคัญของโจฮุนฮยอนเก้าดั้งในตอนนี้ คือการรักษาจิตใจให้สงบ
จนกว่าจะจบเกมครับ
โจฮุนฮยอนทิ้งมือแล้วครับ
ปกติเขาจะต้องตอบรับด้วยการวางหมากตรงนี้
แต่ตอนนี้เขามาวางตรงนี้แทนครับ
หลังกลับมาอีกครั้งจากที่ตกต่ำไป ดูเหมือนการเล่นของโจฮุนฮยอน
จะเฉียบคมและแม่นยำกว่าเก่านะครับ
ครับ "เทพแห่งการต่อสู้"
เขาถึงกับได้สมญานามนี้มา
ถ้ามองในแง่นั้น บางทีเกมนี้โจฮุนฮยอนอาจตั้งใจ
ล่อให้เกิดการปะทะในหลายๆ จุดได้นะครับ
อยากรู้แล้วสิครับว่าอีชางโฮจะโต้กลับยังไง
โอ้ อีชางโฮลงมือแล้วครับ
เข้าไปจับกิน
ดูเหมือนวันนี้เขาจะไม่ยอมสละหมากเลย ต่างจากที่ผ่านๆ มา
โจฮุนฮยอนแค่นหัวเราะราวกับคาดไม่ถึง
อีชางโฮโต้กลับการบุก ของโจฮุนฮยอนที่ถาโถมเข้ามา
โจฮุนฮยอนเข้ามาเขย่าแดนกลางแล้ว
ดูเหมือนคราวนี้อีชางโฮ ไม่จำเป็นต้องตอบรับหมากจากอีกฝ่ายนะครับ
อีชางโฮกระโดดเข้าไปแล้วครับ
ทั้งคู่ต่างไม่สนใจการรักษาพื้นที่แล้ว
มีเพียงแค่การบุกและบุกเท่านั้น
ในการแข่งขัน
ทั้งอาจารย์และศิษย์ ต่างก็ไม่ยอมอ่อนข้อให้กันแม้แต่น้อย
เป็นการต่อสู้ที่น่ากลัวจริงๆ
ต่างคนต่างซัดกันราวกับแค้นจากชาติปางไหน
อีชางโฮเจ็ดดั้ง เข้าสู่โหมดใช้ความคิดครับ
ในหัวเขาอาจกำลังจำลองภาพ ลำดับการวางหมาก
เป็นพันเป็นหมื่นแบบอยู่ก็ได้ครับ
อีชางโฮวางลงไปอย่างเฉียบขาดเลยครับ
โจฮุนฮยอนคงปวดแสบปวดร้อนแน่ๆ
โดยรวมแล้วรูปเกมของฝั่งขาว
ดูดีอยู่ทีเดียว
คุณนัมเก้าดั้งมองว่ายังไงครับ
แชมป์โจบุกไปทั่วกระดาน
แต่ชางโฮก็ยังแข็งแกร่งอยู่มากครับ
ครับ ดูเหมือนตอนนี้อีชางโฮจะนำอยู่ที่
ราวๆ สามแต้มครึ่งถึงสี่แต้มครึ่งครับ
ตอนนี้การแข่งขันกำลังค่อยๆ
เข้าสู่ระยะปิดเกมแล้วครับ
ถ้าหากวันนี้อีชางโฮเอาชนะได้ เขาจะกลายเป็นสุดยอดแชมป์
ของการแข่งทุกรายการต่อจากอาจารย์เขาครับ
อีชางโฮเจ็ดดั้ง ใกล้จะทำสำเร็จแล้วครับ
กลายเป็นว่าเขาโต้กลับในสถานการณ์นี้ครับ
หรือว่าโจฮุนฮยอนคิดที่จะยึดพื้นที่ตรงนี้
ดูไม่ง่ายเลยนะครับ
เพราะคู่ต่อสู้ของเขาคืออีชางโฮ
ครับ ป้องกันได้อย่างเหนียวแน่น สมชื่ออีชางโฮ เป็นตำแหน่งที่ดีครับ
ครับ ทั้งเป็นจุดป้องกันและจุดวิกฤติของอีกฝ่าย
เดินได้สมกับที่เป็นอีชางโฮจริงๆ
โจฮุนฮยอนที่ถอยมาตั้งรับ
สุดท้ายแล้วจะแก้ไขสถานการณ์วิกฤตนี้อย่างไร
ในการแข่งขันครั้งนี้
โจฮุนฮยอนยังไม่เคยเป็นต่อในเกมเลยครับ
อะไรกันครับ โจฮุนฮยอน
เป็นการวางที่ใช้ได้เหรอครับ
อะไรกัน จะกระโดดเข้าจุดนี้เหรอ
บุ่มบ่ามเกินไปหน่อยนะ
ข้างหลังไม่มีหมากหนุนอยู่ไม่ใช่รึไง
โอ้ อีชางโฮถอยกลับมาครับ
ถ้าเบียดมาแบบนี้แล้วยึดไว้สักจุด
จะไม่ดีกว่าเหรอครับ
เมื่อกี้มันอะไรกัน
การวางหมากของโจฮุนฮยอนมีอะไรซ่อนอยู่กันแน่
ขอโทษนะครับ ผมพลาดอะไรไปรึเปล่า
มีอะไรซ่อนอยู่งั้นเหรอครับ
จุดวิกฤติเป็นตำแหน่งที่เจ็บปวดมาก
หากโดนเล่นงานจะขยับไม่ได้ และเข้าสู่ความตายเท่านั้น
หากหมากบนกระดานมีมากขึ้นจนพัวพันกัน
จุดวิกฤติก็จะเพิ่มขึ้น
จุดวิกฤติของฉัน
เท่ากับจุดวิกฤติของคู่ต่อสู้
- เดี๋ยวก่อนนะครับ - ครับ
อย่างนี้นี่เอง ยอดเยี่ยมจริงๆ
ถ้าวางตรงนี้ อะตาริ แล้วเชื่อม ฝั่งขาวจะต้องขยายออกไป
สุดท้ายแล้วยังไง
ฝั่งดำก็จะชิงวางที่จุดสำคัญได้ก่อนครับ
เป็นเทคนิคที่น่าอัศจรรย์
ของโจฮุนฮยอนครับ
ในที่สุดอาจารย์ก็กดดันให้ลูกศิษย์ เล่นตามเกมได้สำเร็จครับ
หากไม่มีอะไรผิดพลาด โจฮุนฮยอนจะพลิกกลับมาชนะได้ครับ
เกมหมากล้อมมีผู้เล่นสองคน
หมากล้อมที่ดี
ไม่อาจเกิดขึ้นได้จากอัจฉริยะเพียงคนเดียว
นี่จะเป็นเกมนัดสำคัญ
ที่จะถูกจารึกในประวัติศาสตร์ครับ
อีชางโฮเบียดมาฝั่งขวา
โจฮุนฮยอนป้องกันไว้ได้อย่างเฉียบขาด
โอ้ พระอิฐพระปูนของเราเริ่มสั่นไหวแล้วครับ
อีชางโฮก็เป็นคนธรรมดาเหมือนกัน
เอ๊ะ
อีชางโฮทิ้งหมากแล้วครับ
โจฮุนฮยอนเป็นฝ่ายชนะ
อีชางโฮชวดตำแหน่งแชมป์ครบทุกรายการ เพราะอาจารย์ของเขาเอง
หลังพ่ายแพ้ไปทั้งหมด 15 ครั้ง ในที่สุดโจฮุนฮยอน
ก็ผ่านอุโมงค์ที่เปรียบดังนรก ที่ชื่อว่าอีชางโฮได้แล้วครับ
โจฮุนฮยอนเก้าดั้งได้ตำแหน่งแชมป์แพวัง
ปิดตำนานผู้ไร้ชัยชนะไปได้
ทุกคนครับ
ราชากลับมาแล้ว
(ผู้ชนะ)
(ผู้ชนะการแข่งขันแพวังครั้งที่ 29)
กลับดีๆ นะ
เอานี่
นี่
ของที่ฉันไม่กล้าทิ้ง
น่าจะยังใช้ได้อยู่น่ะ
(ส่วนบุคคล)
ตัด สกัดห้อง เบียด
อะตาริ ล้อม
(หมากล้อมคือการหาคำตอบแม้ไร้คำตอบ)
(หมากล้อมคือการต่อสู้กับตัวเอง โจฮุนฮยอน กรกฎาคม 1964)
(16 พ.ย.1998 พิธีวันก่อนการแข่งขัน รายการแชมป์หมากล้อมครั้งที่ 42)
เอาละครับ เก็บภาพกันเพียงเท่านี้
เดี๋ยวเราจะเริ่มงานแถลงข่าวแล้วครับ
นักข่าวทุกท่าน
ขอให้กลับไปยังที่นั่งที่จัดไว้ให้นะครับ
ก่อนอื่นเลย ตำแหน่งที่เรียกว่าแชมป์
เป็นเหมือนชื่อเรียกเฉพาะของคุณโจฮุนฮยอน
คิดว่าคุณคงรู้สึกดีกว่าใครๆ
ชื่อตำแหน่งมันก็
เป็นอะไรที่ชิงมาได้แล้วก็ถูกชิงไปได้เช่นกัน
คงเพราะผมแก่แล้ว หมู่นี้
เลยอยากทิ้งบันทึก
การแข่งขันดีๆ ไว้มากกว่าชื่อตำแหน่งครับ
ระยะหลังนี้คุณโจฮุนฮยอนแข่งชนะมาตลอด
มีเคล็ดลับอะไรเป็นพิเศษไหมครับ
นั่นสิครับ
เอ่อ
"แสงอาทิตย์อัสดง" น่ะครับ ปกติแล้ว
แสงอาทิตย์จะสว่างที่สุด เวลาจะลับขอบฟ้าใช่ไหมล่ะครับ
บางทีอาจเป็นเพราะมันกำลังจะหายไปก็ได้ครับ
แล้วคุณอีชางโฮมองว่ายังไงครับ
ที่ชัดๆ เลยคือหลังเลิกบุหรี่แล้ว
อาจารย์ก็ไม่เคยพลาดในระยะปิดเกมเลยครับ
ที่ผ่านมาคงเป็นที่บุหรี่ละครับ
ขอบคุณครับ
สุดท้ายนี้ ช่วยพูดความรู้สึกของทั้งคู่
ที่จะต้องแข่งกันวันพรุ่งนี้หน่อยครับ
ช่วงนี้ชางโฮเขาสนุกกับการพลิกกลับมาชนะ
ตาแรกเลยคงจะอ่อนให้ผมก่อน
ในเมื่อเป็นแบบนี้ พรุ่งนี้ผมก็จะให้บทเรียนเขาอีกสักกระดานครับ
ถ้าจะให้บทเรียน แค่กระดานเดียวก็พอครับ
หลายๆ ท่านคงอยากเห็นชัยชนะของอาจารย์
ผมเองกว่าจะได้ตำแหน่งมาก็แทบตาย
เลยไม่คิดจะยกให้ง่ายๆ เช่นกันครับ
ชางโฮ นายอีกแล้วเหรอ
ครับ อาจารย์
ช่วยไม่ได้
เพราะนี่คือการแข่งขัน
(ปล่อยใจ ทำใจให้โล่ง)
(อุทิศ จิตใจที่ทุ่มเท)
(17 พ.ย.1998 โจฮุนฮยอนทวงตำแหน่งแชมป์ อันเป็นสัญลักษณ์ของเขา)
(จากอีชางโฮผู้เป็นลูกศิษย์หลังผ่านไปห้าปี)
(และนั่นคือวันที่หิมะแรกของปีตก)
(อีชางโฮผู้ดำเนินรอยตามอาจารย์)
(ได้ครองตำแหน่งสูงสุดของโลก ด้านหมากล้อมถึง 15 ปี)
(ปัจจุบันยังถือว่าเขา แข็งแกร่งที่สุดในปวศ.หมากล้อม)
(อาจารย์และลูกศิษย์)
(ปัจจุบันทั้งคู่ก็ยังคงยึดอาชีพนักแข่งหมากล้อม)
คำบรรยายโดย พริมขวัญ โกมลมนัส